Job Jaffre

**Joseph-Marie Jaffré**, lesanvet **Job Jaffre**, pe c'hoazh **Jos Pempoull**, ganet e 1906 e Berne ha marvet e 1986 en Alre, **Mabedad** e anv-pluenn, zo ur c'hazetenner breizhat hag ur skrivagner brezhonek hag en deus skrivet e-barzh *[[L'Heure Bretonne]]* ha *[[La Liberté du Morbihan]]*.

## E vuhez
D'ar 6 a viz Mae 1906 e voe ganet Job Jaffre en un tiegezh labourerien-douar, en ur gêriadenn anvet Manepil e kumun Berne, war lez lenn ar Pont-Kalleg. Bet eo er skol e Karnasen a-raok bezañ bet kaset da Redon da skol Sant-Salver gant person ar barrez. Eno e lennas ul levr nevez embannet anvet *Ar en Deulin* gant Yann-Bêr Kalloc'h. Un dizoloadenn e voe ar skrid-se evitañ.

Da 16 vloaz e krogas Job Jaffre da genlabourat gant Loeiz Herrieu er gelaouenn Dihunamb. Dianav e oa e anv-pluenn d'ar mare-se gant an dud.
Mont a reas da skolaer e skol Kernaskledenn a-raok mont d'an arme. goude e labouras e korn Pariz.

E 1931 e tistroas da Vreizh, d'an Oriant, da labourat er gazetenn bemdeziek *[[Le Nouvelliste du Morbihan]]*, rak asantet en doa bezañ penn-skrivagner ar gazetenn.
## Strollad Broadel Breizh
Ezel eo bet eus Strollad Broadel Breizh. E miz Kerzu 1940 ez eas kuit eus ar gazetenn *Le Nouvelliste du Morbihan*, rak asantet en doa bezañ penn-skrivagner ar gazetenn genlabourerezhour *[[L'Heure Bretonne]]*.
Rebechet e vez dezhañ un nebeud frazennoù vil en dije bet skrivet er gazetenn-se, evel *À la porte les Juifs & les enjuivés*, a embannas d'an deiz goude skrapadeg ar *[[Vélodrome d'Hiver|Vel' d'Hiv]]* a c'hoarvezas d'ar 16 ha d'ar 17 a viz Gouere 1942, hag eñ rener *L'Heure Bretonne*.
Goude-se e voe kelaouenner er gazetenn *La Liberté du Morbihan* ma tifennas sevenadur Breizh.
## Goude an Eil Brezel-bed
E dibenn ar brezel e voe toullbac'het e-pad 14 mizvezh ha leusket da vont da Nedeleg 1945 rak ne oa netra da damall dezhañ.
Kazetenner e voe adarre e 1955 e *La Liberté du Morbihan*, ma voe lakaet da aozañ pennadoù evit bro an Alre. Betek 1973 e chomas kazetenner eno. Goude, pa oa war e leve-gozhni, e kenlabouras gant kelaouennoù brezhoneg Bro-Wened, gant Diwan, Dastum ha kalz a gevredigezhioù all. Bep Gwener e skrivas e bennad *Etrezomp e brezhoneg* betek e varv. Embannet eo bet an dastumadenn glok eus skridoù Job Jaffre er gazetenn La Liberté du Morbihan gant Daniel Doujet. 
Adkavout a reer Job Jaffre evel skridaozer er gelaouenn *[[Breizh (kelaouenn)|Breizh]]* war ul luc'hskeudenn bet embannet e 1979.

D'an 12 a viz Meurzh 1986 e varvas Job Jaffre en Alre.

Dre-vras, memes tra, daoust d'un nebeud skridoù direnkus e-kerzh ar brezel, e chomo en eñvor an dud ez eo bet Job Jaffre ur Breizhad feal, fentigeller ha kelaouenner ampart.

## Oberennoù
### E brezhoneg
**[[Yann ar Baluc'henn]]*. Kempennet gant Daniel Doujet. Dastum 1986
**[[Etrezomp e brezhoneg]]*, dastumad pennadoù tennet eus *La Liberté du Morbihan*, kempennet evit an embann gant Daniel Doujet, hag embannet gant Emglev Bro an Oriant:
***Etrezomp e brezhoneg 1980-1981* (2008)
***Etrezomp e brezhoneg 1982-1983* (2009)
***[[Etrezomp e brezhoneg 1974-1975]]* (2010), anezhañ adembannadur ar pennadoù a gaver e Yann ar Baluc'henn (evit an darn vrasañ)
***Etrezomp e brezhoneg 1976-1977* (2011) (gant Pierre Le Sausse)
***Etrezomp e brezhoneg 1984-1986* (2012)
***Etrezomp e brezhoneg 1978-1979* (2013) (gant Pierre Le Sausse)
*Pennadoù e Dihunamb war-dro 1922
**Petrol e Bro-Gwened* 35/1940/3*Pardon chapel ar c'hoad* 141/1943/6 e L'Heure Bretonne.
**C'hoarioù goañv* 112/1943/2 *Skouer an Ao. Kotonneg* 135/1943/1-2, en Arvor
**Diaoul Nignol* 4-5/1945/14 *Un deiz e vo*, en Avel
**Loeiz Herrieu en dihuner* 26-27/1953/4*De hortoz kementrall* 45/1958/3 e Bro Guéned
**Aogust Brizeug marv div wezh* 40/1953/59*Mar dit da jiboes : ur sant n'eo ket ur c'had 46/1954/56, [[Al Liamm]]
**Avanked koad Pont Kalleg* 75/1954/11<=>*Xavier de Langlais : A Roahon de Sarhau* 205/1975/30, e [[Bleuñ Brug]]
**Morholou miz Meurzh* 07.03.1986, La Liberté du Morbihan.
**Er bed endro dem* 2/1981/1<=>*En tad koh hag en tele* 18/1985/8, en [[An Doéré|Doéré]]

===E galleg===
**Seigneurs et Seigneuries du Kemenet-Heboé*, [[Dalc'homp Soñj]], 1986.
**Breizh hor bro* (gant skoazell [[Charlez ar Gall]]). 1955. Adembannet e 2005. Diwar-benn ar sevenadur e Breizh, Emb. Skol Vreizh. Dindan renerez [[Polig Monjarret]], ez eo bet savet al levrig-mañ gant Charles ar Gall ha Job Jaffre, evit reiñ un tamm deskamant war danvez Breizh da izili ar c'helc'hioù keltiek hag ar bagadoù.
**Secrets et Mystères de nos Kêr*, Dalc'homp Soñj. 
== Tro-dro da Job Jaffre ==
* Un hentig a zo e kêr [[an Oriant]] anvet "Chemin Job Jaffré".
== Levrlennadur ==
* *Kenavo Job*, *Job Jaffré en des hon huteit'', pajennoù 1 ha 4-6, An Doéré, Dastumadenn é Brehoneg Bro Gwéned, Niverenn 20, Neué-Amzer 1986, ISSN: 0750-3326.

## Lec'hiennoù diavaez
* Job Jaffre war lec'hienn ar BNF
* Job Jaffre war lec'hienn Kernascleden
## Notennoù ha daveennoù